تورکیه پرزیدنتی رجب طیب اردوغان، سوریه بحرانیندا گلینن مرحله‌نی "تونئلین اوجوندا ایشیق گؤروندو" سؤزلریله قیمتلندیردی.
پرزیدنت، کؤرفز اؤلکه‌لرینه ائتدیگی سفرین سون دایاناجاغی قطرده، العرب قزئتینه بیر موصاحیبه وئردی.
اردوغان موصاحیبه‌ده، باشدا ایکی اؤلکه علاقه‌لری اولماقلا فتح الله‌چی ترور تشکیلاتی پارالل دولت یاپیلانماسی (فتو / پ.د.ی)'نین 15 ژوئیه‌ده کودتا گیریشیمی قارشی‌سیندا باتی اؤلکه‌لری‌نین موضع‌سی و سوریه بحرانی کیمی بیر چوخ موضوعدا یؤنلدیلن سوال‌لاری جوابلاندیردی.
پرزیدنتی اردوغانا ایلک اولا‌راق ایکیطرف‌لی علاقه‌لر سوروشولدو.
تورکیه ایله قطرین یاخین امکداش‌لیق ایچینده اولماسی‌نین بؤلگه‌نین گله‌جگی باخیمین‌دان دا اهمیت‌لی اولدوغونو وورغولایان اردوغان، بو امکداشلیغین بوتون بؤلگه اؤلکه‌لرینه گئنیشلندیریلمه‌سی چاغیریشی ائتدی.
ایکی اؤلکه آراسین‌داکی نیظامی امکداشلیغا ده توخونان پرزیدنت، 2014-جی ایلده ایمضا‌لانان موقاویله چرچیوه‌سینده بو ساحه‌ده آددیم‌لارین سوره‌جینه ایشاره ائتدی.
باتی اؤلکه‌لری‌نین 15 ژوئیه‌ده سرگیلدیگی ایکیرجیک‌لی موضع‌سی نئجه یوروملادیغی‌نین سوروشولماسی اوزرینه پرزیدنتی اردوغان،
"15  ژوئیه کودتا کیریشیمی زامانی، باتی تأسف کی، یاخشی بیر ایمتحان وئره بیلمه‌دی. بونو اؤزلری‌نین ده قبول ائتمه‌سی لازیم‌دیر. گون‌لر سونرا عقل‌لارینا باشساغ‌لیغی بیل‌دیرمک گلدی. بو، دموکراسی‌یه و آزادلیق‌لارا صاحب چیخما باخیمین‌دان باتی‌نی تورکیه‌ده 15 ژوئیه‌ده صینیفده قالدیغی‌نین گؤستریجی‌سی‌دیر. " ایفاده‌لرینی ایستیفاده ائتدی.
بؤلگه‌لر اینکیشاف‌لارین ده اله آلیندیغی موصاحیبه‌ده، سوریه‌دکی وضعیت و باریش دانیشیق‌لاری‌نین گئدیشاتی موضوعسوندا پرزیدنت، 2011-جی ایلدن بری قطر و سعودی عربیستانی ایله چالیشدیق‌لارینی وورغولادی، سوریه‌ده قالیجی باریشین بیر آن اوّل تامین ائدیلمه‌سینی ایستییریک دئدی.
رجب طیب اردوغان، العرب قزئتینه وئردیگی موصاحیبه‌ده،
"تونئلین سونوندا بیر ایشیق گؤروندو. بو ایشیغی اؤلدورمه‌دن، داها دا بؤیوده‌رک، تونئل‌دن، کاوس‌دان چیخمامیز لازیم‌دیر. ژنو دانیشیق‌لاری بو باخیم‌دان اؤنملی. سوریه مسئله‌سی‌نین حلّی باخیمین‌دان حؤرمت‌لی ترامپ دؤورونده آمریکانین تاکیناجاغی رفتارین یانیندا سعودی عربیستانی و قطر کیمی بؤلگه اؤلکه‌لری‌نین ده اهمیت‌لی قاتقی‌لار تامین ائده اینانیرام. " شکلینده دانیشدی.
